

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-24002-CPI-3/2021**

Заводни број: **351-617/2021-01**

Дана: 29.11.2021. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, „Дијамант“ доо, улица Темишварски друм бр. 16, Зрењанин, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон, 9/20 и 52/21), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

**Р Е Ш Е Њ Е**

**Одбацује се** захтев инвеститора **„Дијамант“ доо Зрењанин,** улица Темишварски друм бр. 16, Зрењанин, за издавање грађевинске дозволе за реконструкцију-замену постојеће сушаре за житарице новом сушаром на катастарској парцели број **143/2 к.о. Оџаци**, због неиспуњености формалних услова за поступање по истом.

**О б р а з л о ж е њ е**

Инвеститор радова, „Дијамант“ доо Зрењанин, улица Темишварски друм бр. 16, Зрењанин, обратио се овом органу захтевом, преко пуномоћника Ивковић Чедомира из Зрењанина, за издавање грађевинске дозволе за изградњу објекта ближе описаног у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране Бироа за пројектовање „Серво Михаљ инжењеринг” доо Зрењанин, под бројем 1-42/2021-ПГД-0, септембар 2021.., одговорно лице пројектанта Чедомир Ивковић, дипл.инж.ел., главни пројектант Драган Вујовић дипл.инж.грађ. лиценца број 350 Н472 14, са изјавом вршиоца техничке контроле агенција „ELINE“ доо Зрењанин, под бројем 1-09/21-ТК септембар 2021. године, одговорно лице Војин Перц, дипл.инж.ел., лиценца број 350 2881 03;
* Пројекат за грађевинску дозволу израђен од стране Бироа за пројектовање „Серво Михаљ инжењеринг” доо Зрењанин, под бројем 1-42/2021-ПГД-0, септембар 2021.., одговорно лице пројектанта Чедомир Ивковић, дипл.инж.ел., главни пројектант Драган Вујовић дипл.инж.ел., лиценца број 350 Н472 14;
* Решење Општинске управе општине Оџаци-Одељење за инвестиције број: 03-22-10-2/2021-06 од 23.07.2021. године;
* Сагласност Општине Оџаци;
* Сагласност хипотекарног повериоца;
* Графичку документацију у dwf формату;
* Пуномоћје за подношење захтева;
* Катастарско топографски план и
* Доказ о уплати таксе и накнаде за Централну евиденцију.
* По службеној дужности, овај орган прибавио је Препис ЛН број 440 к.о. Оџаци.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

Увидом у захтев, овај орган је утврдио следеће:

* **Чланом 2. став 1. тачка 32. Закона о планирању и изградњи реконструкција је дефисана као извођење грађевинских и других радова на постојећем објекту у габариту и волумену објекта којима се утиче на испуњавање основних захтева за објекат, мења технолошки процес; мења спољни изглед објекта или повећава број функционалних јединица, врши замена уређаја, постројења, опреме и инсталација са повећањем капацитета. Како се у конкретном случају ради о радовима код којих се мењају габарити и волумен објекта, тј. постојећа сушара се уклања, то је назив: извођење радова изградња сушаре.**

**Како захтева садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.**

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог решења може се изјавити приговор Општинском већу, у року од три дана од дана достављања, кроз Централни информациони систем за електронско поступање у оквиру обједињене процедуре.

Обрадио:

Јовановић Светлана, дипл.правник

Руководилац Одељења,

Татјана Стаменковић, дипл.инж.грађ.